A Prinect Portal az imprimáló nézetben a feldolgozott PDF állományokról készült színhelyes fényképet jeleníti meg. Mivel a színhelyesség megköveteli, hogy a papír színét is helyesen szímuláljuk, ezért lát a monitor natív fehér színéhez képest egy szürkésebb, szímulált papírfehérséget (a papírosztálytól függően).
Ez a papírfehérség megegyezik a nyomópapír szabványban meghatározott fehérségével, és a színhelyes fénykép generálásakor állítódik be az adott termék nyomathordozójának megfelelő szabványos színezetűre. A papírosztályokról és colormanagement beállításokról itt olvashat bővebben: http://prepress.pauker-holding.hu/hu/colormanagement-2/colormanagement-hasznalata/
A tényleges nyomtatás a nagyfelbontású és vektoros, feldolgozott PDF-ről történik, nem a színhelyes képről. Azonban egy megfelelően kalibrált monitor esetén a Prinect Portal imprimatúra megjelenítése nagyon jó színezetbeli megközelítést tesz lehetővé a majdani nyomathoz. A színezeteket nem, de az imprimatúra képének részletességét befolyásolja még annak raszteres formátuma, ezért például a szövegek kontúrjait recésnek láthatja. http://prepress.pauker-holding.hu/ufaqs/oldaljovahagyo-nagyitott-nezetben-miert-recesek-a-betukepek/